OpenLLM-France/wikimedia huggingface dataset:
# Estadio Olímpico de Montevideo

An Estadio Olímpico de Montevideo zo ur sportva bet savet e Villa del Cerro (unan eus karterioù Montevideo (Uruguay)).
Anvet Parque Nelson (da zougen bri d'an amiral saoz anavezet-mat) da gentañ-penn, digoret e voe d'an 30 a viz Kerzu 1923 da-geñver ur c'hrogad oc'h enebiñ ar c'hleub lec'hel — Rampla Juniors Fútbol Club — ouzh Charley Football Club (2-2). Da-heul un nebeud labourioù e voe lidet an addigoradur anezhañ gant ur c'hrogad all bet dalc'het d'ar 6 a viz Eost 1966 etre Rampla Juniors ha Club Atlético Peñarol. Ne voe nemet d'ar 24 a viz Ebrel 1980 ma kemeras e anv a-vremañ da vat, bet dibabet da drugarekaat ar paramantour gresian Panagiotis Tsakos en devoa kenlabouret gant Rampla Juniors.
Emañ lec'hiet e Calle Turquía 3302 (3302, straed Turkia) ha gouest eo da zegemer betek c'hwec'h mil arvester. Gwall livus eo al lec'h-mañ dre m'emañ e-tal kichenig Bae Montevideo o skeiñ war ar Río de la Plata ha c'hoarvezout a ra gwall alies ma vez ret d'ar c'hoarierien mont da gerc'hat o folotenn kouezhet en... dour, siwazh dezhe.
# Estadio Parque Federico Omar Saroldi

An Estadio Parque Federico Omar Saroldi, pe El Saroldi, zo ur sportva bet savet e Prado (unan eus karterioù Montevideo (Uruguay)).
Bet digoret d'an 2 a viz Du 1928 e veze graet Olimpia Park anezhañ kent dre ma oa Olimpia Football Club kozh perc'henn warnañ d'an ampoent. Pa voe krouet Club Atlético River Plate, e miz Mae 1932, diwar gendeuziñ Olimpia ha Club Atlético Capurro, e voe dalc'het krogadoù ar c'hleub nevez-c'hanet eno, ken anat ha tra.
Da-geñver ur c'hrogad c'hoariet ouzh Central Español Fútbol Club e pakas Federico Omar Saroldi, diwaller-pal River Plate, ur mestaol ouzh e benn. Pell grevusoc'h e oa eget na soñje an dud dre ma varvas Saroldi un nebeud deizioù war-lerc'h, d'ar 4 a viz Gouere 1932 : ken feuket ha doaniet e voe ar c'hleub ma voe divizet reiñ anv ar paourkaezh diwaller-pal d'ar sportva. Hiziv an deiz ez eo Intendencia de Montevideo perc'henn war Barque Saroldi a vez feurmet da River Plate.
Emañ lec'hiet Avenida 19 de Abril, nepell diouzh daou sportva all : Estadio Parque Alfredo Víctor Viera (Montevideo Wanderers) hag Estadio José Nasazzi (Bella Vista).
# Estaimpuis

a vo kavet e Wikimedia Commons.
Estaimpuis (izelvroeg : Steenput ; walloneg : Timpu) zo ur gumun e Belgia e Proviñs Hainaut.
* Lec'hiadur
* Banniel
* Skoed

## Douaroniezh

* Gorread : 32,08 km²
* Poblañs (2022) : 10 654 a dud
* Stankter : 332 zen/km²
# Estadio José Nasazzi

An Estadio José Nasazzi zo ur sportva, bet savet e Prado, unan eus karterioù Montevideo en Uruguay, hag a zo Club Atlético Bella Vista perc'henn warnañ.
Kroget en devoa Bella Vista da c'hoari e Parque Olivos adalek 1923. D'an 12 a viz Here 1931 e voe dalc'het e gentañ krogad e Parque Bella Vista. Badezet e oa bet Parque José Nasazzi (lidet war un ton bras d'ar 16 a viz Kerzu 1934) a-raok mont da Estadio José Nasazzi da vat d'ar 7 a viz Here 2000.
C'hoariet en devoa José Nasazzi evit Bella Vista etre 1922 ha 1932 ha gounezet Copa América 1923, Copa América 1924, C'hoarioù Olimpek hañv 1924, Copa América 1926, Kib vell-droad ar bed 1930 ha C'hoarioù Olimpek hañv 1928 er c'houlzad-se ! Se zo kaoz e voe kemmet Parque Bella Vista e Parque José Nasazzi da zougen bri d'an hini a veze graet El Gran Capitán (Ar C'habiten Meur e brezhoneg) anezhañ.
# Estadio José Pedro Damiani

An Estadio José Pedro Damiani zo ur sportva, bet savet e Marconi (unan eus karterioù Montevideo (Uruguay)), hag a zo Club Atlético Peñarol perc'henn warnañ. Dre m'emañ lec'hiet Calle Las Acacias (Straed ar C'hasia e brezhoneg) e vez graet Las Acacias anezhañ ivez.
Dont a ra an anv anezhañ eus hini ar politikour ha kontour uruguayat José Pedro Damiani, bet prezidant Peñarol.
Digoret e oa bet d'an 19 a viz Ebrel 1916 da-geñver ur c'hrogad a vignoniezh etre Peñarol ha Nacional Montevideo.
Hiziv an deiz ez eo deuet da vezañ re zirapar ha ne zegemer nemet krogadoù skipailhoù re yaouank Peñarol. Daoust d'ar sportva bezañ gouest da zegemer betek daouzek mil arvester, n'haller ket c'hoari krogadoù Primera División ennañ ken ; se zo kaoz e ra Peñarol gant an Estadio Centenario bremañ.
# Estadio Parque Palermo

An Estadio Parque Palermo zo ur sportva bet savet e Parque Batlle, unan eus karterioù Montevideo en Uruguay.
Emañ lec'hiet Bali Dr. Américo Ricaldoni 2875, nepell diouzh an Estadio Centenario ha diouzh an Estadio Parque Luis Méndez Piana.
Divizet e voe e sevel e 1931 ha digoret d'an 31 a viz Here 1937 ez-ofisiel. Gouest eo da zegemer betek c'hwec'h mil pemp kant arvester da-geñver krogadoù Central Español a zo perc'henn warnañ.
# Estadio de los Pocitos

Estadio de los Pocitos zo ur sportva bet savet e Pocitos, unan eus karterioù Montevideo, en Uruguay.
Digoret e voe ez-ofisiel gant ar c'hrogad a vignoniezh Peñarol Montevideo-River Plate Buenos Aires (1-1), bet dalc'het d'ar 6 a viz Du 1921. Kendelc'her a reas Peñarol d'ober gantañ betek 1933 a-raok mont da c'hoari en Estadio Centenario da vat.
Lec'hiet e oa e korn ar straedoù Charrúa ha Coronel Alegre met n'eus ket mui anezhañ abaoe 1940.

## Kib vell-droad ar bed 1930

Bez' e voe e-touez an tri sportva — Estadio Centenario hag Estadio Gran Parque Central an daou all — ma oa bet dalc'het krogadoù ar genstrivadeg enne.
Daou grogad a voe c'hoariet en Estadio de los Pocitos :
| Deiziad | Poullad | Krogad | Merk |
| 13 a viz Gouere 1930 | A | Bro-C'hall - Mec'hiko | 4-1 |
| 14 a viz Gouere 1930 | C | Roumania - Perou | 3-1 |
Er sportva-mañ an hini eo e voe merket kentañ pal kentañ Kib vell-droad ar bed gant ar melldroader gall Lucien Laurent.
# Estadio Parque Capurro

An Estadio Parque Capurro zo ur sportva bet savet e Capurro, unan eus karterioù Montevideo en Uruguay.
Perc'henn eo Intendencia Departamental de Montevideo warnañ ha c'hoari a ra Centro Atlético Fénix e grogadoù ennañ. Gouest eo da zegemer betek pemp mil pemp kant arvester.
# Estadio Parque Luis Méndez Piana

An Estadio Parque Luis Méndez Piana (pell anavezetoc'h evel El Méndez Piana) zo ur sportva bet savet e Parque Batlle, e Montevideo (Uruguay).
Evit da Intendencia Departamental de Montevideo bezañ perc'henn war an dachenn hec'h-unan, piaouañ a ra Club Sportivo Miramar Misiones ar sportva.
Emañ lec'hiet stok ouzh an Estadio Parque Palermo ha nepell diouzh an Estadio Centenario.
# Faerdrefawr

Faerdrefawr zo ur gêriadenn vihan e kumuniezh Llandysul, e Kembre, e kontelezh Ceredigion, 100 km eus Kerdiz.
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Faeto

Faeto a zo ur gumun eus Italia e proviñs Foggia, e Puglia.
# Faeton

Phaethontidae :
| Phaethon aethereus. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Phaethontiformes |
| Kerentiad : | Phaethontidae |
| Anv skiantel ||
| Phaethontiformes Sharpe, 1891 ||
| Anv skiantel ||
| Phaethontidae Brandt, 1840 ||
| Anv skiantel ||
| Phaethon Linnaeus, 1758 ||
| D'ar vevoniezh e tenn ar pennad-mañ. ||
Ar Faetoned (unander : Faeton) eo ar spesad evned-mor eus an urzhiad Phaethontiformes, ennañ ur c'herentiad hepken (Phaethontidae) hag ur genad hepken (Phaethon). Moranvet int evned an trovanoù e meur a yezh.

## Spesadoù hag an isspesadoù anezhe

Tri spesad a ya d'ober ar genad :
* Phaethon aethereus
** P. a. aethereus, P. a. indicus ha P. a. mesonauta,
* Phaethon lepturus
** P. l. ascensionis, P. l. catesbyi, P. l. dorotheae, P. l. europae, P. l. fulvus ha P. l. lepturus,
* Phaethon rubricauda
** P. r. melanorhynchos, P. r. roseotinctus, P. r. rubricauda ha P. r. westralis.
Trizek (13) isspesad en holl.

## Notennoù ha daveennoù

* ↑ Martial Ménard, Dictionnaire français-breton, Éditions Palantines, 2012, pajenn 1014b.
* ↑ (en) Roadennoù IOC World Bird List diwar-benn Phaethontidae/Phaethon (lennet e-barzh d'an 30 a viz Kerzu 2015).
a vo kavet e Wikimedia Commons.
# Faedis

Faedis zo ur gumun eus proviñs Udine e rannvro Friuli-Venezia Giulia.
# Faeroeg

Unan eus yezhoù skandinavek ar c'hornôg eo ar faeroeg komzet gant tro-dro da 80 000 den en Inizi Faero (48 000) hag e Danmark (25 000). Bez ez eus ivez 5 000 faeroeger en Island.
Gant an norneg (yezh varv) hag an islandeg ec'h eo ar faeroeg unan eus an teir yezh skandinavek enezel diorroet diwar an norseg komzet da vare ar Vikinged.
Ar yezh ofisiel en inizi a zo bet an daneg abaoe 1538. Ar faeroeg a chomas un trefoedach betek diwezh an XVIII-vet kantved. D'ar mare-se, un den anvet Svabo a zastumas kanaouennoù-pobl. E 1823 e voe moulet un droidigezh eus Aviel Sant Mazhe. E-kreiz an XIXvet kantved e teuas an den a reas ar muiañ evit yezhig e vro, Hammershaimb. Ar c'hanaouennoù dastumet gant Svabo a oa skrivet e rannyezhoù disheñvel (bez ez eus meur a rannyezh) evel ma oant distaget. Hammershaimb a ijinas un doare-skrivañ etimologek o tennañ da zoareoù-skrivañ ar yezhoù skandinavek all, hag a c'helle bezañ lennet dre holl en inizi, en ur ger : ur yezh unvan. An doare-skrivañ-se, gant un nebeud kemmoù hepken, a zo bet miret betek hiziv. Yezhadur Hammershaimb a voe embannet e. 1854. Skridoù a bep seurt en deus savet ivez. Ur gelaouenn a voe krouet e 1890. Diwar neuze e tarzhas ur stourm kalet ouzh gouarnamant Danmark evit ma vefe anavezet ar faeroeg evel yezh-Stad. Ne voe gounezet an trec'h nemet e 1948. Ar faeroeg a voe lakaet da "gentañ, yezh ofisiel", an daneg o vezañ aotreet evel "eil yezh". Âr faeroeg a vez implijet en iliz, er skol, er mererezh, er c'henwerzh. Kelaouennoù ha levrioù a vez moulet (troidigezh nevez ar Bibl, 1948). An darn vrasañ eus ar boblañs a oar lenn an div yezh, faeroeg ha daneg.
Kalz a boan a zo bet kemeret evit harluañ ar gerioù hag an troioù-lavar danek, niverus-meurbet er yezh komzet, diouzh ar yezh skrivet. Darn eus ar gerioù faeroeg kozh a zo bet degemeret er yezh komzet zoken, dre levezon al lennegezh. Gerioù nevez a vez stummet, tennet eus geriaoueg, ar yezh, pe c'hoazh amprestet e vez gerioù diouzh an norvegeg hag an islandeg. An holl a skriv ar yezh unvan, hogen ar rannyezhoù a vez komzet atav. Den ebet ne skriv na ne glask zoken skrivañ en ur rannyezh. Pa gemerer ur ger en ur rannyezh e roer dezhañ ar furm a dle kaout hervez istor ar yezh hag an doare-skrivañ unvan.
E 1937 e teuas ar faeroeg da vezañ yezh ofisiel an Inizi Faero e-lec'h an daneg.

## Liammoù diavaez:

* Geriadur faeroeg-saozneg
* Ethnologue
* Føroyskt, féroïen, taolennet gant Jógvan í Lon Jacobsen (fr)
* A 500-year-old fight to save a language (en)
# Faetano

Faetano zo unan eus nav c'humun (castelli) San Marino. An niver annezidi zo 1 164 (2013).
# Faenza

Faenza (Fênza e romagnoleg) zo ur gêr e-kreiz Romagna, e proviñs Ravenna, hanter-hent etre Imola ha Forlì, war ar via Emilia, hag enni 58 618 a dud (2011). Diwar anv ar gêr-mañ eo e teu ar ger feilhañs.

## Liammoù diavaez

* Museo Internazionale delle Ceramiche (mirdi etrebroadel ar c'heramik)
* Palio del Niballo
* Biblioteca Manfrediana
* 100 km Passatore Race
# Faedo Valtellino

Faedo Valtellino zo ur gumun italian, e proviñs Sondrio ha rannvro Lombardia.
# Felis III

Felis III Pab an Iliz katolik roman :
| Ganedigezh | Roma, Impalaeriezh roman ar C'hornôg |
| Dilennet da bab | 13 a viz Meurzh 483 |
| Dibenn e baboni | 492 |
| En e raok | Simplicius |
| War e lerc'h | Gelasius Iañ |
| Roll ar bibien : kronologiezh · hervez al lizherenneg ||
| kemmañ |
Felis III (e latin : Felix III), bet ganet e Roma, en Impalaeriezh roman ar C'hornôg, ha marvet e 492, a oa bet dilennet da bab an Iliz katolik roman d'an 13 a viz Meurzh 483.
# Felis Rewiz

Felis Rewiz (e-tro 970-1038), ganet e trowardroioù Kemper. E studioù a reas e lez kont Kernev, goude ez eas da vanati Lambaol en Eusa, met rankout a reas tec'hout rak ar Vikinged ha mont da abati Fleury, war ribl al Liger. Diwezhatoc'h, war c'houlenn an dug Jafrez, ez eas da adsevel abati Lokentaz ha hini Logunec'h, distrujet gant ar Vikinged. Ur skol hag ur manati a savas ivez e Sant-Jord en eskopti Roazhon. Lidet e vez d'an 12 a viz C'hwevrer, d'ar 4 a viz Meurzh pe d'an 9 a viz Meurzh.

## Levrlennadur

* Goueler ar Sent, Imbourc'h, 1994, p.30.

## Liammoù diavaez

* (fr) Nominis

## Notennoù ha daveennoù

* ↑ Goueler ar Sent, Imbourc'h 1994, p.30.
# Felipe VI Spagn

Felipe VI Spagn (Filipe en euskareg, Felip e katalaneg) eo roue Spagn abaoe an 19 a viz Mezheven 2014 war-lerc'h e dad Juan Carlos Iañ a zivizas mont e-maez a roue. Ganet eo Felipe d’an 30 a viz Genver 1968 e Madrid. Trede bugel ha mab henañ Juan Carlos ha Sofia Gres eo.

## Liammoù diavaez

a vo kavet e Wikimedia Commons.
# Felishtiz

Hervez an Tanac'h ez eo Felishtiz (Filistined e troidigezh Gwilh ar C'hoad), unan eus pobloù Palestina en em gannas taer ouzh pobl Israel betek kaout beli warni da vareoù zo.
Dagon e oa o doue, hervez istor Samson ha Delila da skouer (Bn 16).
Meneget e vezont e Levr ar Varnerien, Kentañ Levr Shmouel hag Eil Levr Shmouel peurgetket.
# Felis IV

Felis IV Pab an Iliz katolik roman :
| Ganedigezh | Samnium, Rouantelezh ostrogot |
| Dilennet da bab | 526 |
| Dibenn e baboni | 530 |
| En e raok | Yann Iañ |
| War e lerc'h | Bonifas II |
| Roll ar bibien : kronologiezh · hervez al lizherenneg ||
| kemmañ |
Felis IV (e latin: Felix IV), ganet e Samnium (Rouantelezh ostrogot) ha marvet e 530, a oa bet dilennet da bab an Iliz katolik roman e 526.
# Felis Iañ

Felis Iañ Pab an Iliz katolik roman :
| Dilennet da bab | 5 a viz Genver 269 |
| Dibenn e baboni | 30 a viz Kerzu 274 |
| En e raok | Denez |
| War e lerc'h | Eutykianus |
| Roll ar bibien : kronologiezh · hervez al lizherenneg ||
| kemmañ |
Felis Iañ (e latin: Felix), marvet d'an 30 a viz Kerzu 274, a oa bet dilennet da bab an Iliz katolik roman d'ar 5 a viz Genver 269.
# Felitto

Felitto zo ur gumun italian e proviñs Salerno e Campania.
# Felis

    Evit implijoù all, gwelet Felis (disheñvelout).
Felis :
| Ur c'hazh gouez ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Felis |
| D'ar vevoniezh e tenn ar pennad-mañ. ||
Felis zo ur genad e rummatadur ar bronneged.

## Spesadoù

4 spesad kazheged zo ennañ :
* kazh-gwern (Felis chaus)
* kazh-traezh (Felis margarita)
* kazh pavioù du (Felis nigripes)
* kazh gouez (Felis silvestris), meur a isspesad dezhañ, en o zouez ar c'hazh

## Liammoù diavaez

a vo kavet e Wikimedia Commons.
# Felis (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Felis a c'hall bezañ:
* Felis, ur genad e rummatadur ar bronneged, ennañ kazheged, ar c'hazh en o zouez
* Felis, unan eus stummoù brezhonek an anv-bihan latin Felix.

## Tud

* Felis Iañ, pab (269-274)
* Felis III, pab (483-492)
* Felis IV, pab (526-530)
* Felis Naoned (†582), sant, eskob Naoned
* Felis Rewiz (e-tro 970-1038), sant

## Notennoù ha daveennoù

* ↑ Roparz Hemon, Geriadur istorel ar brezhoneg, p. 814.
* ↑ Goueler ar Sent, Imbourc'h 1994, p. 112.
* ↑ Goueler ar Sent, Imbourc'h 1994, p. 30.
# Felis Naoned

Felis Naoned, bet ganet e Bourjez (Rouantelezh vizigot) er bloaz 511 pe 512 ha marvet e 582 e Naoned, a voe Eskob Naoned etre 548 ha 582 war-lerc'h e dad Emalius II. Avielañ a reas ar maezioù tro-dro da Naoned, hag ober labourioù bras er gêr-se. Lakaat a reas toullañ ur ganol a zo c'hoazh en e anv hag echuiñ an iliz-veur. Emglevioù a reas gant pennoù ar Vretoned, evel Gwereg Iañ. Un iliz a zo en e anv e kêr Naoned. Lidet e vez d'ar 6 a viz Genver pe d'ar 7 a viz Gouhere.

## Levrlennadur

* Goueler ar Sent, Imbourc'h, 1994, p.112.

## Liammoù diavaez

* (fr) Nominis

## Notennoù ha daveennoù

* ↑ Goueler ar Sent, Imbourc'h 1994, p.112.
# Everaldo Marques da Silva

Everaldo Marques da Silva (pell anavezetoc'h evel Everaldo), bet ganet d'an 11 a viz Gwengolo 1944 e Porto Alegre (Rio Grande do Sul, Brazil) hag aet da Anaon d'ar 27 a viz Here 1974 e Cachoeira do Sul (Rio Grande do Sul, Brazil), a oa ur melldroader etrebroadel brazilian.
Graet e veze Estrela Dourada anezhañ ivez.
Peder gwech warn-ugent en devoa douget krez gwer hag aour A Seleção etre 1967 ha 1972, hep markañ pal ebet.

## Kib vell-droad ar bed

Difenner kleiz e bost dezhañ war an dachenn, kemeret en devoa perzh Everaldo en un dalc'h hepken :
* Kib vell-droad ar bed 1970 bet aozet e Mec'hiko ma oa aet ar maout gant skipailh broadel Brazil. Perzh e oa eus ar skipailh – Félix - Carlos Alberto, Brito, Piazza, Everaldo - Clodoaldo, Gérson - Jairzinho, Tostão, Pelé, Rivellino – a c'hounezas ar gourfenn ouzh hini Italia en Estadio Azteca (Mec'hiko) d'an 21 a viz Mezheven 1970.

## Notennoù ha daveennoù

* ↑ Unan eus al lesanvioù a zo bet roet da skipailh mell-droad Brazil.
# Evergem

a vo kavet e Wikimedia Commons.
Evergem zo ur gumun e Flandrez Belgia e proviñs Reter-Flandrez.
* Lec'hiadur
* Banniel
* Skoed

## Douaroniezh

* Gorread : 75,37 km²
* Poblañs (2022) : 36 087 a dud
* Stankter : 479 den/km²
# Even

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Even a c'hall bezañ meur a dra :
* miz Mezheven
* stumm gallekaet an anv brezhonek Ewen
* un anv-badez norvegiat, gwelout Even (anv-badez norvegiat)
* an Evened, ur bobl e Sibiria, hag an eveneg, o yezh

## Pennadoù kar

* Ewen
* Evan
# Evenkieg

Ur yezh altaek eus ar skourr ar yezhoù evenkiek eo an evenkieg (evenki, ewenke, solun pe khamnigan), komzet gant tro-dro da 30.000 den en holl den e Mongolia an Diabarzh ha Proviñsoù Heilongjiang ha Xinjiang e Sina (20.000 den diwar 34.000 den en holl e 1995), Mongolia (1.000 den e 1995) ha Rusia (Azia) (9.000 den diwar 30.000 a dud en holl e 1997).
Meur a rannyezh ez eus, disheñvel-tre re Sina diouzh re Rusia:
Sina:
* Hailaeg (haila'er)
* Aolougoueg (aoluguya)
* Tchenbaeg (chenba'erhu)
Rusia:
* Yerbogotseneg (yerbogocen)
* Nakaneg (nakanna)
* Ilimpeyeg (ilimpeya)
* Toutontsaneg (tutoncana)
* Podkamenayeg (podkamennaya)
* Toungouseg (tunguska)
* Tsemdalseg (cemdalsk)
* Vanavareg (vanavara)
* Eaykiteg (eaykit)
* Poligouseg (poligus)
* Outchameg (uchama)
* Tsis-baikalia (cis-baikalia)
* Simeg (sym)
* Tomkoeg-lenaeh uhelañ
* Nepaeg (nepa)
* Toungireg-nepaeg izelañ
* Kalareg (kalar)
* Tokoeg (tokko)
* Aldaneg timptoneg (aldan timpton)
* Tomoteg (tommot)
* Jeltoulakeg (jeltulak)
* Ouchoureg (uchur)
* Ayaneg-mayeg (ayan-maya)
* Koureg-ourmieg (kur-urmi)
* Tougouroeg-tchoumikaneg (tuguro-chumikan)
* Sakhalineg (sakhalin)
* Zeyeg-boureyeg (zeya-bureya)
Implijet e vez ar ruseg hag ar sinaeg evel yezhoù dre skrid.

## Gwelet ivez

* Yezhoù toungousek
* Yezhoù altaek
# Evening (kelaouenn)

Evening (japaneg : イブニング) a zo ur gelaouenn manga seinen a vez embannet div wech ar sizhun gant Kōdansha, ha paotred eo al lennerien anezhañ. Embannet e vez e gwenn ha du war baper kazetennoù ha B5 eo e vent. 330 yen e koust. E dibenn 2008 e voe embannet gant Kevredigezh Embannerien Magazinoù Japan e veze skignet 166 000 skouerenn anezhañ.

## Treserien ha mangaoù embannet e-barzh Evening

* Masayuki Ishikawa
** Moyashimon: Tales of Agriculture
* Shinji Makari (senario) ha Shuu Akana (tresañ)
** Yugo the Negotiator
* Motoi Yoshida
** Koi Kaze
* Atsuko Takakura
** Yama Onna Kabe Onna
* Yuzo Takada
** Captain Alice
* Hiroki Endo
** All Rounder Meguru

## Liamm diavaez

* Lec'hienn ofisiel
# Evere

a vo kavet e Wikimedia Commons.
Evere zo ur gumun e Rannvro Brusel Kêr-benn e Belgia.
* Lec'hiadur
* Banniel
* Skoed

## Douaroniezh

* Gorread : 5,12 km²
* Poblañs (2022) : 43 608 a dud
* Stankter : 8 517 den/km²
# Even Begaignon

Yves, pe Even, Bégaignon a voe eskob Treger eus 1362 da 1371.
Dominikan eus kouent Montroulez e oa pa voe lakaet d'an 28 a viz Du 1362 war gador eskopti Treger, war-lerc'h François Alain. Chom a reas betek miz Mae 1371, pa voe savet da gardinal.
Mont a reas da Anaon e Roma er bloaz 1378.
D'ar 26 a viz Ebrel 1364 en devoa degemeret Charlez Bleaz, deut da enoriñ Sant Erwan.
Jean II Brun a zeuas war e lerc'h war gador eskopti Treger.

## Notennoù

* ↑ Pierre Barbier : Le Trégor historique et monumental. Les Presses bretonnes. Saint-Brieuc. 1960
# Eveneg

Ur yezh altaek eus ar skourr ar yezhoù evenek eo an eveneg (even, lamut, orich pe ilqan), komzet gant tro-dro da 7.170 den (diwar 12.800 a dud en holl) e Yakoutia ha Ledenez Kamchatka e Rusia (Azia) (1979).
Eizh rannyezh ez eus:
* Armaneg (arman)
* Indigirkeg (indigrika)
* Kolymeg-omoloneg (kolma-omolon)
* Olaeg (ola)
* Tompon (tomponeg)
* Kolymaeg uhelañ
* Sakirireg (sakkyryr)
* Lamounc'hineg (lamunkhin)

## Gwelet ivez

* Yezhoù mongolek
* Yezhoù altaek